Λουδοβίκος του Νεβέρ

O Λουί ντε Γκονζάγκ, Δούκας του Νεβέρ (ιταλ.: Ludovico ή Luigi di Gonzaga-Nevers, 18 Σεπτεμβρίου 1539 - 23 Οκτωβρίου 1595) από τον Οίκο των Γκοντζάγκα, ήταν σύζυγος της Ερριέττας της Κλέβης, δούκισσας του Νεβέρ και Ρετέλ (Rethel). Ήταν Ιταλο-Γάλλος αξιωματούχος και διπλωμάτης της Γαλλίας.

Βιογραφία
Γεννήθηκε στη Μάντοβα το 1539 και ήταν ο τρίτος γιος του Φρειδερίκου Β΄, δούκα της Μάντοβα, και της Μαργαρίτας Παλαολογίνας, κόρης του Γουλιέλμου Θ΄, μαρκήσιου του Μονφεράτου.

Ήταν 10 ετών όταν ο πατέρας του τον έστειλε στο Παρίσι για να παραλάβει την περιουσία της γιαγιάς του Άννας Βαλουά-Αλανσόν, χήρας του Γουλιέλμου Θ΄. Προσχώρησε στο στρατό του Ερρίκου Β΄ Βαλουά της Γαλλίας και πολέμησε στη μάχη του Σαιν-Καντέν το 1557, αλλά αιχμαλωτίστηκε από τους Ισπανούς.

Νυμφεύτηκε τη δεύτερη εξαδέλφη του Ερριέττα δούκισσα του Νεβέρ και Ρετέλ.Είναι: Ρενέ δούκας του Αλανσόν > Μαργαρίτα Βαλουά > Ενριέττα Βαλουά και επίσης Ρενέ δούκας του Αλανσόν > Άννα Βαλουά > Μαργαρίτα Παλαιολογίνα > Λουδοβίκος Γκοντζάγκα. Η Ενριέττα ήταν εξαδέλφη του Ερρίκου Δ΄ της Γαλλίας.Η μητέρα της Ενριέττας, η Μαργαρίτα Βουρβόνων και ο πατέρας του Ερρίκου Δ΄, ο Αντώνιος Βουρβόνων ήταν αδέλφια. Ήταν τέκνα του Καρόλου Δ΄ δούκα του Βαντόμ. Έγινε έτσι δούκας του Νεβέρ και Ρετέλ συζυγικώ δικαιώματι ((jure auxoris).

Από πολλούς αυλικούς θεωρείται υπεύθυνος για τη σφαγή των Ουγενότων της 24ης Αυγούστου 1572 (ημέρα εορτής του Αγ. Βαρθολομαίου). Απεβίωσε στη Νελ (Neesle) της βόρειας Γαλλίας το 1595 σε ηλικία 56 ετών.

Οικογένεια
To 1565 νυμφεύτηκε την Ερριέττα της Κλέβης, κόρη του Φραγκίσκου Α΄, δούκα του Νεβέρ και κόμη του Ρετέλ και απέκτησαν τα τέκνα:
 Αικατερίνη (1568-1629), παντρεύτηκε τον Ερρίκο Α΄ των Βαλουά-Ορλεάνης, δούκα του Λονγκυεβίλ.
 Μαρία-Ερριέττα (1571-1614), παντρεύτηκε τον Ερρίκο της Λωρραίνης, δούκα του Μαγιέν.
 Κάρολος Α΄, δούκας του Νεβέρ και Ρετέλ· ως Κάρολος Γ΄ δούκας της Μάντοβα.
 Φραγκίσκος (1576-1580 απεβ. 4 ετών).
 Φρειδερίκος (1573-1574 απεβ. 1 έτους).

Πρόγονοι
<center>

Υποσημειώσεις

Πηγές
 Holt, Mack P. (2002). The Duke of Anjou and the Politique Struggle During the Wars of Religion. Cambridge University Press.

Κατηγορία:Οίκος των Γκοντζάγκα
Κατηγορία:Ιππότες του Τάγματος του Αγίου Πνεύματος